jkorsvik/nowiki_second_scrape_merged huggingface dataset:
My Private Trade

My Private Trade er en internettbasert valutahandelstjeneste som drives i samarbeid mellom det norske selskapet Simray AS og det Hongkong-baserte Williams Corporation Ltd. Konseptet drives fra København og Dubai.
Selskapet ble etablert av Ståle Fossberg og Morten Oseberg Andersen under navnet Simray Holdings LLC, men byttet senere navn til Simray ASA og til sist Simray AS. Fossberg er en norsk radiomedarbeider og tidligere medeier i T5PC Travel som var tilknyttet pyramidespillet T5PC. Andersen er også president i Norwegian Business Group i De forente arabiske emirater. Simray var også involvert i nettspillkonseptet Playroom4you, som ble avviklet i 2012.
I tillegg til å tilby sine kunder å tjene penger på valutahandel, er det også en inntektsmulighet ved å verve nye kunder til konseptet etter forretningsmodellen multi-level marketing (MLM). Simray har siden 2006 også drevet valutahandelstjenesten Pip Forex som på sitt nettsted oppgir at konseptet er regulert av norske lover.Flere europeiske land har utstedt advarsler til sine borgere mot å plassere penger i konseptet fordi det ikke er MiFID-autorisert. På sine nettsider avviser My Private Trade alle disse anklagene og mener at disse advarslene dreier seg om misforståelse av forretningskonseptet. De benekter også at de driver med pyramidespill. Myndighetene i Hongkong har også advart mot Williams Corporation fordi de mener selskapet ikke har lisens til å tilby finansielle tjenester.


== Referanser ==
Ingemar Bredeli

Ingemar Bredeli (født 31. januar 1959) er en norsk tidligere skøyteløper. Han representerte Norge (i blant annet i tre sprint-VM) og gikk for tre klubber (Leinstrand Idrettslag, Lambertseter Skøyteklubb og Ask Skøyteklubb) i løpet av karrieren sin. Bredeli ble norgesmester tre ganger i stafett for Ask Skøyteklubb.


== Meritter ==


=== Internasjonale mesterskap ===
Sprint-VM på skøyter (deltatt tre ganger)

Alkmaar 1982, Karuizawa 1986 og Québec 1987.beste resultat 15.-plass sammenlagt i Alkmaar 1982.Junior-VM på skøyter deltatt i to VM ved to konkurranser.

Montréal 1978 i sammenlagt, Grenoble 1979 i sammenlagt.beste resultat 15.-plass sammenlagt i Montréal 1978.


=== Sammenlagt i Verdenscupen ===
0 = ikke samlet poeng under nevnte sesong, men deltatt.


== Personlige rekorder ==


== Referanser ==


== Eksterne lenker ==
(en) Ingemar Bredeli – Speedskatingbase.eu 
(en) Ingemar Bredeli – SpeedSkatingNews.info 
(en) Ingemar Bredeli – SpeedSkatingStats.com 
(en) Ingemar Bredeli på Jakub Majerski's Speedskating database (Adelskalender distanser og sammenlagt)
(en) Ingemar Bredeli på www.ISU.html.infostradasports.com og Ingemar Bredeli på data.ISUresults.eu sine gamle nettsider. (distanseresultater)
(en) Profil som Ingemar Bredeli og Ingermar Bredeli på The-Sports.org (noen resultater)
Leyla Aliyeva

Leyla Əliyeva (født 3. juli 1986 Baku) er en aserbajdsjansk programleder og kommentator. Hun var programleder for Eurovision Song Contest 2012 sammen med Eldar Qasımov og Nərgiz Birk-Petersen.


== Eksterne lenker ==
(en) Leyla Aliyeva (presenter) – kategori av bilder, video eller lyd på Commons 
(en) Leyla Aliyeva på Internet Movie Database
Eldar Qasımov

Eldar Pərviz oğlu Qasımov (født 4. juni 1989 i Baku i Aserbajdsjansk SSR) er en aserbajdsjansk musiker og artist. Han utgjorde den ene halvdelen av sangduoen Ell & Nikki som vant Eurovision Song Contest 2011 med sangen «Running Scared». Duoen endte på andreplass med 122 poeng i semifinale 1 og vant deretter finalen med 221 poeng. Sammen med Leyla Aliyeva og Nərgiz Birk-Petersen var han programleder for Eurovision Song Contest 2012.


== Referanser ==


== Eksterne lenker ==
(en) Eldar Gasimov – kategori av bilder, video eller lyd på Commons 
(en) Eldar Qasımov på Internet Movie Database 
(en) Eldar Qasımov på Discogs 
(en) Eldar Qasımov på Discogs 
(en) Eldar Qasımov på MusicBrainz 
(en) Eldar Qasımov på SoundCloud 
(en) Eldar Qasımov på Spotify 
(en) Eldar Qasımov på Genius — sangtekster 
(en) Eldar Qasımov på Genius — sangtekster 
Eldar Qasımov på Twitter 
Eldar Qasımov på Facebook 
Eldar Qasımov på Facebook 
Eldar Qasımov på Instagram 
Eldar Qasımov på YouTube
Iris

Iris eller IRIS kan sikte til:

Iris (mytologi), en gudinne i gresk mytologi
Iris (navn), et kvinnenavn.
Regnbuehinne, den fargede delen av øyet hos virveldyr
Iris (planteslekt), i sverdliljefamilien
Iris, et maleri (egentlig flere verker) av Vincent van Gogh
Iris (britisk/fransk band), et instrumentalt rockeband
Iris (artist), belgisk artist
Iris (film), fra 2001
International Research Institute of Stavanger, IRIS
Iris Salten, renovasjonsselskap i SaltenIrisblender, en mekanisme i kameraet som begrenser lysåpningen
Irisblender er også en del av sikte på et våpen
Mime (smed)

Mime (Mimir) er en smed som er kjent fra flere mytiske heltesagaer fra den norrøne og germanske middelalderlitteraturen, blant annet i Sagaen om Didrik av Bern, 3. fortelling. Denne Mime har sannsynligvis ikke samme opphav som den Mime som nevnes i de norrøne gudesagaene, men det hersker en viss usikkerhet om dette.Våpensmeder opptrer ofte som magiske, kunnskapsrike mytiske figurer i middelalderlitteraturen. Dette kan skyldes metallvåpnenes overlegenhet i forhold til de tidligere steinøkser og steinredskaper. De som fremstiller metallsverd og økser betraktes derfor gjerne som guddommer, og med magiske evner.I Didrikssagaen har Mime lærlingene Siegfried (Sigurd Fåvnesbane) og Velent (Wieland). Det fortelles i sagaen at Velent smidde sverdet Mimung.
Mime nevnes også i Saxo Grammaticus’ Gesta Danorum  fra det 12. århundre, og i det tyske heltediktet Biterolf og Dietlib fra det 13. århundre.
Richard Wagners operaer Das Rheingold og Siegfried har også med dvergen Mime. Han er her fremstilt som bror til dvergekongen Alberich.


== Referanser ==
Forollsjøen

Forollsjøen (også skrevet Forolsjøen) er en innsjø i Holtålen og Midtre Gauldal kommuner i Trøndelag og Os kommune i Innlandet. Den ligger rett øst for fjellet Forollhogna og har et ganske lite nedbørfelt. Utløpet er fra nordenden, først østover til Dalbusjøen, senere nordover gjennom elva Forda (Fora) til Gaula. Sjøen ligger 993 meter over havet, like ved vannskillet mot Glommavassdraget, som ligger like øst for sørenden av sjøen, på knapt 1 000 moh}. Så sent som 1996 ble det drøftet muligheten av å overføre vannet sørover. Imidlertid ble Forollhogna nasjonalpark opprettet i 2001, og sjøen blir liggende urørt.
Forollsjøen har ørret av meget god kvalitet.Det er gjort arkeologiske funn som antas å være samiske offerplasser ved sjøen.En pilegrimsled fra Østerdalen til Nidaros går langs vestsiden av sjøen mot Budal.


== Referanser ==
Jan Thorsvik

Jan Thorsvik (født 20. desember 1951) er en norsk statsviter, bosatt i Kristiansand. Han er professor ved Universitetet i Agder.
Fra 1989-1991 var Thorsvik underdirektør i Finansdepartementet. Han har blant annet skrevet bøker innen organisasjon og ledelse.


== Forfatterskap ==
1984: Forvaltningen og straffedømte. En studie av kriminalomsorg i frihet. Universitetsforlaget, Oslo.
1991: Politikk og marked. Bedriftsøkonomens Forlag, Oslo.
2007: Hvordan organisasjoner fungerer. (m/ Dag Ingvar Jacobsen) Fagbokforlaget, Bergen


== Eksterne lenker ==
Presentasjon av Jan Thorsvik på UiA sine nettsider (besøkt 27. mai 2012)
(no) Publikasjoner av Jan Thorsvik i forskningsdokumentasjonssystemet CRIStin
Joan Franka

Ayten Kalan, bedre kjent som Joan Franka (født 2. april 1990 i Rotterdam i Nederland) er en nederlandsk kvinnelig sangartist. Hennes avdøde far var av tyrkisk avstamning, mens moren er nederlandsk. Hun representerte Nederland i Eurovision Song Contest 2012 med sangen «You and Me». Hun ble velkjent i Nederland gjennom sin deltagelse i den første sesongen av talentshowet The Voice of Holland.


== Musikk karriere ==


=== 2010–2011: The Voice of Holland ===
I september 2010 deltok Joan Franka i talentshowet The Voice of Holland i den første sesongen. På auditionen opptrådte hun med Nickelbacks «How You Remind Me». Begge dommerne, Roel van Velzen og Jeroen van der Boom, trykket på sine «Jeg vil ha deg»-knapper, men hun valgte til slutt å være på van Velzens lag. 
I konkurransen duellerte hun mot Yvette de Bie. Begge to fremførte Joan Osborne-låten «One of Us» etter tur. Men Franka var den som trakk det lengste strået, og hun gikk derfor videre til direktesendingene, mens de Bie røk ut. I den første direkte-konkurransen sang hun Jewels «Foolish Games» og i den tredje direktekonkurransen Marc Cohns «Walking in Memphis». Hun ble slått ut av konkurransen i femte livesending, da hun sang Beverley Cravens «Promise Me».
To av sangene hun fremførte under konkurransen, hadde en viss suksess på de nederlandske salgslistene. «Foolish Games» nådde 42.-plass og «Promise Me» 45.-plass, basert på digitale nedlastinger.


=== Eurovision Song Contest 2012 ===
26. februar 2012 konkurrerte Franka mot Raffaëla Paton, en tidligere konkurrent fra The Voice of Holland, i den første runden av Nationaal Songfestival, Nederlands nasjonale finale foran Eurovision Song Contest Hun kvalifiserte seg til finalerunden, hvor hun vant og fikk representere Nederland i Eurovision Song Contest 2012 som ble arrangert i Baku i Aserbajdsjan. Fordi hun fremførte låten sin med en gedigen fjærpryd på hodet, fikk hun tilnavnet «Indianer-Joan». Det var også en liten kontrovers i forbindelse med dette. Nederlenderne var litt usikre på om hun prøvde å gjøre narr av amerikas urbefolkning, eller ikke.
Til tross for at hun etter juryens stemmer lå sist, så ledet hun telefonavstemningen med 26,1 poeng og dermed vant hun. Sangen hennes «You and Me», ble lansert i Nederland 27. februar 2012 i form av digital nedlasting på iTunes.
Og suksessen lot ikke vente på seg. Singelen «You and Me» nådde i løpet av en ukes tid toppen på de nederlandske salgslistene.
Franka var i ilden i den andre semifinalen i Eurovision Song Contest 2012, men mislyktes i å kvalifisere seg til finalen. Dette var åttende året på rad at Nederland mislyktes i å komme seg til Eurovision-finalen.


== Diskografi ==


=== Singler ===


== Referanser ==


== Eksterne lenker ==
Offisielt nettsted 
(en) Joan Franka – kategori av bilder, video eller lyd på Commons 
(en) Joan Franka på Internet Movie Database 
(en) Joan Franka på Apple Music 
(en) Joan Franka på Discogs 
(en) Joan Franka på MusicBrainz 
(en) Joan Franka på Spotify 
(en) Joan Franka på Last.fm 
Joan Franka på Twitter 
Joan Franka på Facebook
Ouyang Xun

Ouyang Xun (kinesisk: 歐陽詢, født 557 i Changsha i Kina, død 641 i Anhui), kalt Xinben (信本)) var en konfuciansk filosof og kalligraf under det tidlige Tangdynastiet. 
Han var godt belest i klassikerne og tjenestegjorde under Suidynastiet i 611 som riksmedicus. Under Tangdynastiet arbeidet han som sensor og lærer ved Hongwenakademiet.  Der underviste han i kalligrafi.  Han var også hovedforfatter av Yiwen Leiju, en encyklopedi over datidens litteratur og en rekke andre emner.
Han ble keiserlig kalligraf og fikk inskribere flere store keiserlige inskripsjoner. Han var ansett som kulturell filosof og embedsmann.   
I dag er hans inskripsjoner fortsatt til nytte ved det at mange begynner med å kopiere hans inskripsjoner når de begynner å skrive kalligrafi, ettersom  hans tegn anses å være stilrene og velbalanserte.


== Referanser ==


== Litteratur ==
Wang Jingxian: "Ouyang Xun". Encyclopedia of China (Arts Edition), 1st ed.


== Eksterne lenker ==
Gallery of Ouyang Xun at China Online Museum
Resource Library Ouyang Xun — artnet.com.
Yiwen Leiju "Collection of Various Matters from Classics and other Literature" — Chinaknowledge.de.
Callygraphy during the Tang Dynasty Art Virtue
Storhiåsjøen

Storhiåsjøen (også skrevet Store Hiåsjøen) er en innsjø i Midtre Gauldal kommune i Trøndelag. Den ligger 927 meter over havet, i vestre del av Forollhogna nasjonalpark. Sjøen ligger helt opptil fylkesgrensa til  Hedmark, og en del av nedbørfeltet ligger i Hedmark.
Vannskillet mot Orklavassdraget er like sør for sjøen, og det ble vurdert i 1996 å overføre vannet fra Storhiåsjøen til Orkla. Men i 2001 ble nasjonalparken opprettet, og sjøen blir liggende urørt. Deltaet i sørenden av sjøen er vurdert til å være av fylkets rikeste i fjellregionen.


== Referanser ==
Diabeteshund

En diabeteshund er en type servicehund eller signalhund som er trent til å varsle om eierens blodsukker blir for høyt eller lavt. Hunden kan óg trenes til å hente blodsukkermåler eller glukosetabletter.


== Se også ==
Diabetes


== Referanser ==


== Eksterne lenker ==
(en) Hypo alert dogs – kategori av bilder, video eller lyd på Commons
Jadebuddhatempelet

Jadebuddhatempelet (kinesisk: 玉佛禅寺; pinyin: Yùfó Chán Sì) er et buddhistisk tempel i Shanghais bydistrikt Jing'an (Folkerepublikken Kina). Det ble etablert i 1882 med to Buddhastatuer av jade, begge fraktet sjøveien fra Burma.  
Den sittende statuen er 1,95 meter høy og veier tre tonn. Den mindre og liggende statuen forestiller Buddhas død. I tempelet befinner det seg også en større liggende buddhastatue som stammer fra Singapore.
Under Guangxu-keiserens tid (1875-1908) foretok Hui Gen, en munk fra Putuo Shan, en pilegrimsreise til Tibet og Burma. Der fikk han fra utenlandskineseren Chen Jun-Pu fem buddhastatuer av jade. To av dem tok han med seg tilbake til Shanghai og lot bygge et tempel for dem for de lokale de troendes milde gaver. 
Det tempelet som nå står der, ble bygd i perioden 1918 til 1928 under abbed Ke Chen. 
En annen av de fem statuene befinner seg i Beijing i Opplysningens hall (Cheng Guang Dian).


== Eksterne lenker ==
Offisielt nettsted 
(en) Jade Buddha Temple – kategori av bilder, video eller lyd på Commons 
(en) Jade Buddha Temple – galleri av bilder, video eller lyd på Commons 
Fotos)
Olav Marchini

Olav Umberto Marchini (født 10. februar 1959) er en norsk tidligere skøyteløper. Han representerte Norge (i blant annet i tre sprint-VM) og Lambertseter SK i nasjonale løp.


== Internasjonale mesterskap ==
Sprint-VM på skøyter (deltatt tre ganger)

West-Allis 1980, Alkmaar 1982 og Helsingfors 1983.beste resultat 14.-plass sammenlagt i West-Allis 1980.


== Personlige rekorder ==


== Referanser ==


== Eksterne lenker ==
(en) Olav Marchini – Speedskatingbase.eu 
(en) Olav Marchini – SpeedSkatingNews.info 
(en) Olav Marchini – SpeedSkatingStats.com 
(en) Olav Marchini på Jakub Majerski's Speedskating database (Adelskalender distanser og sammenlagt)
(en) Olav Marchini på www.ISU.html.infostradasports.com og Olav Marchini på ISU sine gamle nettsider (data.isuresults.eu). (distanseresultater)
(en) Olav Marchini på The-Sports.org (noen resultater)
Tom Pettersen

Tom Kåre Pettersen (født 13. januar 1958) er en norsk låtskriver, plateprodusent og gitarist fra Drammen. Tidlig i karrieren oppnådde han en viss anerkjennelse i Drammen og omegn på 1980-tallet med band som Frosth og Tom Pettersen & Hjerteknuserne. Som studiomusiker og produsent har han jobbet med artister som blant andre Bobbysocks og Fra Lippo Lippi. Han deltok i 1993 i Melodi Grand Prix med låten «Comeback», fremført av New Jordal Swingers. Per 2012 spiller han gitar med Henriette Rojahn, ved siden av å jobbe som produsent.
ID-hund

ID-hund eller identifikasjonshund er en sporhund eller søkshund som er trent til å identifisere den lukten den er presentert for. Alle hunderaser kan benyttes.
Sporprøver for ID-hunder skiller seg fra andre sporprøver, gjennom at ID-hunden må kunne identifisere det spesifikke individet den har fått IDlukt av og avstå å følge andre individer.
Nitrogruppa har Norges eneste lisensierte ID-hunder i sin «stall». Utdanning og lisensiering foregår gjennom  samarbeid med Hundiagården i Mottala, som står bak IDhund.se. Sertifiserte ID-ekvipasjer er trent på planlegging av søk, ettersøk, sporopptak og diskriminering. De er også trent på å planlegge søk der det ikke er kjente observasjoner av individet som har forsvunnet. ID-ekvipasjene må resertifiseres årlig, og skal alltid være legitimert med godkjent bevis.
I motsetning til andre spesialsøkshunder, som gjerne leter etter det samme duftmønsteret hver gang, leter ID-hunden etter et sammenlignende duftmønster (som altså byttes ut fra gang til gang). ID-hunder trenes og anvendes imidlertid på samme måte som andre spesialsøkshunder.
Julenatt (andre betydninger)

Julenatt er natten mellom Julaften og Første juledag.
Ordet er også brukt som tittel på flere plater:


== Musikkalbum ==
Julenatt (Reflex-album) – koret Reflex sitt julealbum fra 1991.
Julenatt (Anita Skorgan-album fra 1994) – Anita Skorgans julealbum fra 1994.
Julenatt (Oslo Gospel Choir-album) – Oslo Gospel Choirs julealbum fra 1998.
Julenatt (Anita Skorgan-album fra 2008) – Anita Skorgans julealbum fra 2008.
Julenatt (Rein Alexander- og Elisabeth Andreassen-album) – julealbum fra 2009 med Rein Alexander og Elisabeth Andreassen.


== Film og TV ==
Julenatt i Blåfjell – en norsk film fra 2009.
Dan Simion

Dan Simion (født 28. januar 1958) er en rumensk friidrettstrener og tidligere tresteghopper.
Han deltok i VM i friidrett 1983 uten å kvalifisere seg til finalen. Hans personlige rekord er på 17,09 m, som han hoppet i mai 1983 i Sofia. Det er det fjerde beste trestegsresultatet for en rumensk hopper noensinne.


== Trenerkarriere ==
Simion er utdannet fysioterapeut. Etter at han sluttet som aktiv, ble han trener.  Han flyttet til Norge i 1991, ble landslagstrener og trente høydehopperen Steinar Hoen. I dag trener han blant andre Margrethe Renstrøm (lengde), Inger Anne Frøysedal (tresteg), Øyunn Grindem Mogstad (høyde) og Elin Holen De Capitani (handikapputøver i lengde). I de siste årene har han vært tilknyttet IK Tjalve, og er kroppsøvingslærer og trener på Wang Oslo.


== Referanser ==


== Eksterne lenker ==
(en) Dan Simion – World Athletics 
(en) Dan Simion – Track and Field Statistics 
Simions side hos tjalve.no
Hans Kristian K. Eriksen

Hans Kristian (Kamfjord) Eriksen (født 1977) er en norsk fysiker. Han er professor ved Institutt for teoretisk astrofysikk ved Universitetet i Oslo.
Han tok hovedfag i fysikk (cand.scient.) 2002 og doktorgraden (PhD) i 2006, med forskningsopphold ved California Institute of Technology og Jet Propulsion Laboratory. Han har vært førsteammanuensis ved Universitetet i Oslo siden 2009. 
Han har særlig forsket på metoder for måling av den kosmiske bakgrunnsstrålingen, med data fra NASAs WMAP-sonde. Han har gjennomført analyser av den kosmiske bakgrunnstråligen for kartlegge universets form og tidlige utviklingshistorie


== Priser og hedersbevisninger ==
Eriksen ble i 2010 tildelt Fridtjof Nansens belønning for yngre forskere «for hans fremragende forskningsresulater innen teoretisk astrofysikk». I 2006 ble han tildelt  H.M. Kongens gullmedalje for beste doktorgradsavhandling ved det matematisk-naturvitenskapelige fakultet ved Universitetet i Oslo. 


== Referanser ==


== Eksterne lenker ==
Hjemmeside ved Universitetet i Oslo

(no) Publikasjoner av Hans Kristian K. Eriksen i forskningsdokumentasjonssystemet CRIStin
Taebong

Taebong eller Senere Goguryeo (Hugoguryeo) var en koreansk stat etablert av Gung Ye (궁예, 弓裔) på Koreahalvøya i 901.


== Historie ==
Gung Ye var sønn av kong Heonan eller kong Gyeongmun. En sannsiger hadde fortalt om et syn der et nyfødt barn ville føre til katastrofe for Silla, så kongen beordret drapet på barnet. En sykepleier klarte å gjemme Gung Ye og sørget for hans oppvekst. Han sluttet seg til Yang Gil's opprørsstyrke i 892.
Etter nesten 1000 år som sentralstyrt kongedømme var Silla blitt ustabailt. Gung Ye startet sitt eget opprør og absorberte etter hvert Wang Geon's styrker i Songak, og i 898 etablerte han hovedstaden der. Han slo etter hvert Yang Gil og andre lokale ledere i det sentrale Korea og proklamerte seg selv til konge over det senere Goguryeo i 901.
Han byttet navn på riket til Majin i 904, og til Taebong i 911. Gung Ye flyttet hovedstaden til Cheolwon i 905. Taebong på sitt største omfattet et geografisk område som tilsvarer dagens Nord-Hwanghae og Sør-Hwanghae, Gyeonggi, Gangwon/Kangwon, Pyongyang, Nord-Chungcheong og de sørlige delene av Sør-Jeolla.


=== Taebongs fall ===
Senere proklamerte Gung Ye seg selv som Buddha og ble en riktig tyrann som dømte alle som gikk mot han til døden, inkludert hans egen kone, Lady Gang. I 918 hadde fire av hans egne generaler fått nok, Hong Yu (홍유, 洪儒), Bae Hyeon-gyeong (배현경, 裵玄慶), Shin Sung-gyeom (신숭겸, 申崇謙) og Bok Ji-gyeom (복지겸, 卜智謙) tok makten i landet og innsatte Wang Geon som konge. Like etter ble det nye kongedømmet Goryeo proklamert.


=== Kultur ===
Taebong hadde stor innflytelse på Goryeo kulturelt. Gung Ye var opprinnelig en buddhistmunk. Han oppfordret til buddhisme og endret på måtene buddhist-seremonier ble utført på, deriblant Palgwanhoe (팔관회, 八關會) og Seokdeungnong (석등롱, 石燈籠). Disse overlevde Gung Yes død og Taebongs fall.


== Referanser ==
Slaget ved Chipana

Slaget ved Chipana fant sted 12. april 1879 under salpeterkrigen mellom Chile og Peru. Det var den første kampen mellom de to flåtene og fant sted utenfor Huanillos på det som da var Bolivias kyst. Perus korvett Unión og kanonbåten Pilcomayo fant Chiles korvett Magallanes som var på tur til Iquique under kommando av Juan José Latorre. Etter en to timer lang artilleriduell fikk Unión motorproblem og forfølgelsen ble avbrutt. Magallanes unnslapp med mindre skader og kunne fullføre den delen av oppdraget som gikk ut på å levere papirer til Iquique. Men skipet var ikke i stand til å gjennomføre oppdraget med å finne ut om det var noen guanoskip som fremdeles drev handel i området.
Norway Games

Norway Games er et friidrettsstevne for barn og ungdom på Bislett Stadion, Oslo, som arrangeres av Idrettsklubben Tjalve. Norway Games ble første gang arrangert i 1994 og er et av landets største barne- og ungdomsstevner. De siste årene har det også vært arrangert seniorøvelser i dette populære stevnet.


== Referanser ==


== Eksterne lenker ==
NorwayGames.no
Sørild Friidrettsklubb

Sørild Friidrettsklubb (stiftet 13. november 1984) er en norsk friidrettsklubb fra Grimstad i Agder, som har fått fram flere utøvere på det norske junior- og seniorlandslaget i friidrett, både på dame- og herresiden.


== Kjente utøvere ==
Eivind Seland
Hans Kristian Fløystad
Hermund Storsæter
Jan Sagedal
Kåre Sagedal
Morten Næss
Stian Flo
Sølvi Olsen Meinseth


== Eksterne lenker ==
Offisielt nettsted
Emil Østlyngen

Paul Emil Schytte Østlyngen (født 3. november 1915 i Skien, død 27. mai 1985) var en norsk psykolog og pedagog. Hans doktoravhandling innen tvillingsforskning fra 1947 var regnet som solid innen fagmiljøet. Som pedagog var han tilknyttet Norsk korrespondanseskole  hvor han blant annet ga ut boka Pedagogisk psykologi på korrespondanseskolens eget forlag i samarbeid med Einar Høigård.


== Referanser ==


== Utgivelser ==
Skolen fra elevens standpunkt (Gyldendal norsk forlag, 1939)
Pedagogisk psykologi (Norsk Korrespondanseskole, 1941) i samarbeid med Einar Høigård